CELEX: 32002D0871
Language: ro
Date: 2002-10-17 00:00:00
Title: Decizia Comisiei din 17 octombrie 2002 de stabilire a unui cadru comun pentru comunicarea informațiilor necesare pentru aplicarea Regulamentului (CE) nr. 1407/2002 al Consiliului privind ajutorul de stat pentru industria cărbunelui [notificată cu numărul C(2002) 3783]

08/Volumul 01
            
            
               RO
            
            
               Jurnalul Ofícial al Uniunii Europene
            
            
               139
            
         32002D0871
   
               L 300/42
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 17 octombrie 2002
   de stabilire a unui cadru comun pentru comunicarea informațiilor necesare pentru aplicarea Regulamentului (CE) nr. 1407/2002 al Consiliului privind ajutorul de stat pentru industria cărbunelui
   [notificată cu numărul C(2002) 3783]
   (2002/871/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1407/2002 al Consiliului din 23 iulie 2002 privind ajutorul de stat pentru industria cărbunelui (1), în special articolul 12,
   întrucât:
   
               (1)
            
            
               În conformitate cu Regulamentul (CE) nr. 1407/2002, Comisia evaluează măsurile notificate de statele membre privind ajutorul pentru industria cărbunelui și decide asupra conformității lor.
            
         
               (2)
            
            
               În acest sens, statele membre trebuie să notifice Comisia cu privire la orice măsură de sprijin financiar pe care intenționează să o acorde industriei cărbunelui în cursul unui an de producție de cărbune. Acestea trebuie să specifice natura acestor intervenții referindu-se la formele de ajutor prevăzute de Regulamentul (CE) nr. 1407/2002. Acestea trebuie să înainteze Comisiei toate detaliile relevante pentru calcularea costurilor de producție și raportul acestora cu planurile notificate Comisiei, în special cu planurile de închidere și/sau planurile de acces la rezervele de cărbune.
            
         
               (3)
            
            
               Pentru a putea evalua respectarea condițiilor și a criteriilor stabilite pentru acordarea ajutorului, Comisia trebuie să dispună de informații detaliate, comparabile și verificabile. Prin urmare, trebuie stabilit un cadru comun pentru notificarea de către statele membre a planurilor de închidere și/sau a planurilor de acces la rezervele de cărbune, precum și pentru notificarea ajutorului pentru industria cărbunelui.
            
         
               (4)
            
            
               Pentru furnizarea informațiilor pentru anul de referință 2001, trebuie să se facă trimitere, pentru anul respectiv, la Decizia nr. 3632/93/CECO a Comisiei (2) din 28 decembrie 1993,
            
         ADOPTĂ PREZENTA DECIZIE:
   Articolul 1
   Prezenta decizie se aplică prezentării de către statele membre a planurilor de închidere și/sau a planurilor de acces la rezervele de cărbune și a modificărilor aduse respectivelor planuri, precum și notificării măsurilor financiare pe care statele membre intenționează să le ia în beneficiul industriei cărbunelui într-un an de producție de cărbune.
   Articolul 2
   În sensul prezentei decizii, „unitate de producție” înseamnă ansamblul exploatărilor de cărbune subterane sau de suprafață și alte infrastructuri în măsură să producă cărbune brut, independent de alte unități de producție, cu respectarea legislației statului membru în cauză privind sănătatea și siguranța în industria extractivă.
   „Costul de producție” și „pierderile aferente producției curente”, în conformitate cu prevederile articolului 2 literele (e) și (f) din Regulamentul (CE) nr. 1407/2002, se calculează pentru fiecare unitate de producție.
   Articolul 3
   Pentru a permite Comisiei să evalueze respectarea condițiilor și a criteriilor prevăzute la articolul 4 și articolul 5 alineatul (3) din Regulamentul (CE) nr. 1407/2002, statele membre comunică informațiile menționate la articolul 9 alineatul (4) și articolul 9 alineatul (6) literele (b), (c), (e) și (f) din respectivul regulament, utilizând formularele următoare:
   
               (a)
            
            
               formularele A.1 și B.1 din anexa I la prezenta decizie pentru unitățile de producție subterane;
            
         
               (b)
            
            
               formularele A.2 și B.2 din anexa II la prezenta decizie pentru unitățile de producție de suprafață.
            
         Articolul 4
   Pentru a permite Comisiei să evalueze respectarea condițiilor și a criteriilor prevăzute la articolul 5 alineatul (2) din Regulamentul (CE) nr. 1407/2002, statele membre comunică informațiile menționate la articolul 9 alineatul (5) din respectivul regulament, utilizând formularele următoare:
   
               (a)
            
            
               formularul A.1 din anexa I și formularul D din anexa III la prezenta decizie pentru unitățile de producție subterane;
            
         
               (b)
            
            
               formularul A.2 din anexa II și formularul D din anexa III la prezenta decizie pentru unitățile de producție de suprafață.
            
         Articolul 5
   Pentru a permite Comisiei să evalueze măsurile financiare adoptate în favoarea industriei cărbunelui pe parcursul următorului an de producție de cărbune, statele membre comunică informațiile prevăzute la articolul 9 alineatul (10) din Regulamentul (CE) nr. 1407/2002, utilizând formularele următoare:
   
               (a)
            
            
               formularele B.1 și C.1 din anexa I la prezenta decizie, pentru unitățile de producție subterane;
            
         
               (b)
            
            
               formularele B.2 și C.2 din anexa II la prezenta decizie pentru unitățile de producție de suprafață.
            
         Articolul 6
   Următoarele informații se notifică în format liber:
   
               (a)
            
            
               informațiile privind costurile care urmează să fie acoperite prin ajutorul prevăzut la articolul 7 din Regulamentul (CE) nr. 1407/2002, în conformitate cu categoriile de costuri prevăzute de anexa la respectivul regulament;
            
         
               (b)
            
            
               informațiile prevăzute la articolul 9 alineatul (2), articolul 9 alineatul (6) literele (a), (d) și (g) și articolul 9 alineatul (7) din respectivul regulament.
            
         Articolul 7
   Documentele obținute sau elaborate de autoritățile naționale în aplicarea prezentei decizii se centralizează în departamentele naționale și sunt puse la dispoziția Comisiei.
   Articolul 8
   Prezenta decizie se adresează statelor membre.
   
      Adoptată la Bruxelles, 17 octombrie 2002.
      
         
            Pentru Comisie
         
         Loyola DE PALACIO
         
         
            Vicepreședinte
         
      
   
   
      (1)  JO L 205, 2.8.2002, p. 1.
   
      (2)  JO L 329, 31.12.1993, p. 12.
   ANEXA I
   
      
   
      
   
      
   
      
   
      
   ANEXA II
   
      
   
      
   
      
   
      
   
      
   ANEXA III